MOJA PUSTOLOVINA

 Hop, Hop! Kamen po kamen. Pljus, pljus! Skačem po plaži u japankama i odjednom ugledam jednoga raka. Naglo zastanem, bojeći se da me ne ugrize za prste na nogama. Čučnem da ga pogledam izbliza. Bio je lijepe, crvene boje i stajao je na kamenu, a grijalo ga je jako sunce. Vidjelo se da mu je teško bez morske vode. Bilo me je strah primiti ga u ruke, a htjela sam mu pomoći tako da ga spustim u more. Odjednom su se pojavila dva dječaka. Vikali su da će uzeti raka. Znala sam da mu ne žele ništa dobro. Kroz mene je prošao strah pa sam ga brzo primila i spustila u more. Dječaci su se naljutili na mene, ali ja sam im objasnila da je svako živo biće važno. Nakon toga smo se sprijateljili i otišli na sladoled.

Leona Partelj, 2.d